КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Коми Республикаса Правительстволöн öткымын шуöмö вежсьöмъяс пыртöм йылысь**

Коми Республикаса Правительство шуис:

1. Пыртны Коми Республикаса Правительстволöн öткымын шуöмö вежсьöмъяс содтöдын индöм лыддьöг серти.

2. Тайö шуöмыс вынсялö сiйöс официальнöя йöзöдöмсянь дас лун кольöм бöрын.

Коми Республикаса Юралысь В.Гайзер

Сыктывкар

2010 вося лöддза-номъя тöлысь 1 лун

171 №

Коми Республикаса Правительстволöн

2010 во лöддза-номъя тöлысь 1 лунся 171 №-а шуöм дорö

СОДТÖД

Коми Республикаса Правительстволöн

öткымын шуöмö пыртöм вежсьöмъяс

**ЛЫДДЬÖГ**

1. «Йöзлы, кодъясöс наблюдайтöны диспансеръясын туберкулёз серти, да туберкулёзöн нёрпалысь йöзлы туберкулёзысь бурдöдан Коми Республикаса государственнöй медицина учреждениеясö консультируйтчан, обследуйтчан да бурдöдчан местаясö (сы лыдын санаторно-курортнöя бурдöдчан местаö) да бöр мунöм вылö дон мынтан пöрадок, ыджда да условиеяс йылысь положение вынсьöдöм йылысь» Коми Республикаса Правительстволöн 2009 во сора тöлысь 7 лунся 193 №-а шуöмын:

1) Йöзлы, кодъясöс наблюдайтöны диспансеръясын туберкулёз серти, да туберкулёзöн нёрпалысь йöзлы туберкулёзысь бурдöдан Коми Республикаса государственнöй медицина учреждениеясö консультируйтчан, обследуйтчан да бурдöдчан местаясö (сы лыдын санаторно-курортнöя бурдöдчан местаö) да бöр мунöм вылö дон мынтан пöрадок, ыджда да условиеяс йылысь положениеын, мый вынсьöдöма шуöмöн (содтöд), (водзö – Положение):

а) 3 пунктын:

медводдза абзацын «Коми Республикаса йöзлы отсöг сетан агентстволöн олысьяслы социальнöй отсöг сетан мутас органъяскöд» кывъяс вежны «Коми Республикаса государственнöй учреждениеяскöд – олысьяслы социальнöй отсöг сетан юкöнын государственнöй услугаяс сетан шöринъяскöд (водзö – государственнöй услугаяс сетан шöринъяс)» кывъясöн;

мöд абзацö содтыны татшöм сёрникузя:

«Ветлöм вылö торъя талон сетсьö пересадкаястöг веськыда ветлöм вылö, а кор пересадкаястöг мунны позянлуныс абу - сэки маршрут вылö, мый артыштö медэтша пересадка.»;

б) 5 пунктса 2 подпункт киритны;

в) 10 пунктын «Коми Республикаса йöзлы отсöг сетан агентстволöн олысьяслы социальнöй отсöг сетан мутас органъяс» кывъяс вежны «государственнöй услугаяс сетан шöринъяс» кывъясöн;

2) Положение дорö 1 содтöдын «Коми Республикаса йöзлы отсöг сетан агентстволöн олысьяслы социальнöй отсöг сетöмöн веськöдланін \_\_\_\_\_\_\_\_\_\_\_\_ кузя» кывъяс вежны «Коми Республикаса государственнöй учреждение – олысьяслы социальнöй отсöг сетан юкöнын государственнöй услугаяс сетан шöрин\_\_\_\_\_\_\_\_\_\_\_\_(государственнöй учреждениелöн штамп» кывъясöн.

2. «Коми Республика мутасын торъя категория гражданаöс, кодъяслöн эм социальнöй отсöг вылö право, пассажиръяслы пытшкöсса ва транспортöн навигация дырйи транспортнöй услугаöн öткодя могмöдöм йылысь» Коми Республикаса Правительстволöн 2008 во öшым тöлысь 9 лунся 340 №-а шуöмын:

1) 2 пункт гижны тадзи:

«2. Мунан донысь 50 прöчент мынтысьны право сетсьö Россия Федерацияса гражданалы, кодъяс олöны Коми Республика мутасын, навигация дырйи 10 мунöмысь оз унджык, кор организацияö либö ас вылö уджалысьлы, кодi новлöдлö ветлысь-мунысьясöс пытшкöсса ю транспортöн, найö петкöдлöны (йöз, кодъяс лоöны найöс петкöдлысьясöн Россия Федерацияса законодательство серти) документ, мый эскöдö налысь тайö шуöм дорö 1 №-а да 2 №-а содтöдъясын индöм гражданалöн категорияö пырöмсö, да транспортнöй корöм, мый сетöны Коми Республикаса государственнöй учреждениеяс – олысьяслы социальнöй отсöг сетан юкöнын государственнöй услугаяс сетан шöринъяс тайö шуöм дорö 3 №-а содтöд серти.

Транспортнöй корöмсö сетöны государственнöй услугаяс сетан шöринъясöн гражданинлöн, кодлöн эм право мунан донысь 50 прöчент мынтысьны право, олан места (волан места) кузя (водзö – гражданин), сiйöс босьтны шыöдчöм лунö.

Транспортнöй корöм босьтöм могысь гражданин (морт, кодi лоö сiйöс петкöдлысьöн Россия Федерацияса законодательство серти) сетö татшöм документъяс:

1) документъяс, кутшöмъяс эскöдöны, мый гражданин пырö тайö шуöм дорö 1 №-а да 2 №-а содтöдъясын индöм граждана категорияясысь öтиö;

2) паспорт (сэтшöм случай дырйи, кор гражданин нимсянь сетö морт, кодi лоö сiйöс петкöдлысьöн, сэки содтöд сетсьö петкöдлысьлöн паспорт да документ, кодi эскöдö лöсялана уджмогъяссö);

3) гижöмöн шыöдчöм (сетсьö гражданинлöн волан места кузя транспортнöй корöм босьтöм могысь);

4) справка, мый сетсьö государственнöй услугаяс сетан шöринöн гражданинлöн олан места кузя, мый эскöдö, мый транспортнöй корöмсö эз сетлыны олан места кузя сiйö навигация кадö (сетсьö гражданинлöн волан места кузя транспортнöй корöм босьтöм могысь);

2) 4 пунктса 1 подпунктын:

а) «новлöдлысьöн» кыв бöрын содтыны «отчётнöй тöлысь бöрся тöлысьлöн 5 лунöдз,» кывъяс;

б) «б» подпункт гижны тадзи:

«б) ветлысь-мунысьясöс новлöдлан пытшкöсса ю транспортлöн маршрутъяс йылысь, кытi новлöдлöны гражданаöс мунан донысь 50 прöчент мынтöмöн, юöр, а сiдзжö документъяс, кутшöмъяс эскöдöны лöсялана маршрутъяс кузя ветлан збыль донсö, медводдза тöлысь бöрся, кор новлöдлöны ветлысь-мунысьясöс пытшкöсса ю транспортöн, тöлысьлöн 5-öд лунöдз;»;

3) 7 пунктса медводдза абзац гижны тадзи:

«7. Коми Республикаса йöзлы отсöг сетан агентстволы тайö шуöмлöн 1 пунктын индöм сёрнитчöмъяс серти Коми Республикаса Правительстволысь обязательствояс збыльмöдöм могысь:»;

4) 11 пункт гижны тадзи:

«11. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.»;

5) Торъя категория гражданалöн лыддьöгын, кодъяслы социальнöй отсöг сетны индöма Коми Республикалы, кодъяслы сетсьö ветлысь-мунысьяслы пытшкöсса ю транспортöн мунан донсö 50 прöчент, (шуöм дорö 2 №-а содтöд):

а) 1 пункт гижны тадзи:

«1. Уджвывса ветеранъяс:

а) кодъяслы колана ногöн урчитöма (индöма) «Россия Федерацияын уджалан пенсияяс йылысь» Федеральнöй оланпас серти пöрысьлун кузя уджалан пенсия, сы вылö видзöдтöг, дугдöма сiйö уджавны либö абу ;

б) кодъяс босьтöны пенсия мукöдтор вылö подуласьöмöн, мый артыштöма «Коми Республикаын йöзлы социальнöй отсöг сетöм йылысь» Коми Республикаса Оланпаслöн 11 статьяса 1 юкöнöн, либö кодъяс уджысь (службаысь) олöм чöж босьтöны сьöм, кор тырö арлыд, мый сетö «Россия Федерацияын уджвывса пенсияяс йылысь» Федеральнöй оланпас серти пöрысьлун кузя уджалан пенсия вылö право.»;

б) 10 пункт гижны тадзи:

«10. Военнöй службаса ветеранъяс арлыд тыртiгöн, мый сетö «Россия Федерацияын уджвывса пенсияяс йылысь» Федеральнöй оланпас серти пöрысьлун кузя уджалан пенсия вылö право, кодъяслöн эм «Военнöй службаса ветеран» эскöданпас.»;

6) торъя категория гражданалы, кодъяслöн эм социальнöй отсöг вылö право, ветлысь-мунысьяслы пытшкöсса ю транспорт маршрутъясöн ветлан-мунан транспортнöй корöмъяслöн формаын (шуöм дорö 3 №-а содтöд) «Коми Республикаса йöзлы отсöг сетан агентство» кывъяс вежны «Коми Республикаса государственнöй учреждение – олысьяслы социальнöй отсöг сетан юкöнын государственнöй услугаяс сетан шöрин \_\_\_\_\_\_\_\_\_» кывъясöн.

3. «Коми Республика мутасын торъя категория гражданаöс, кодъяслöн эм социальнöй отсöг вылö право, ветлысь-мунысьяслы карбердса кöрт туй транспортын транспорт услугаöн öткодя могмöдöм йылысь» Коми Республикаса Правительстволöн 2008 во öшым тöлысь 9 лунся 341 №-а шуöмын:

1) 2 пункт гижны тадзи:

«Мунан донысь 50 прöчент мынтысьны право сетсьö Россия Федерацияса гражданалы, кодъяс олöны Коми Республика мутасын, кöть мыйта ветлöмысь, кор найö (йöз, кодъяс лоöны найöс петкöдлысьясöн Россия Федерацияса законодательство серти) сетöны новлöдлысьлы документъяс, кутшöмъяс эскöдöны, мый найö пырöны гражданалöн категорияяс лыдысь öтиö, мый индöма тайö шуöм дорö 3 №-а да 4 №-а содтöдъясын, да учётнöй талон, мый сетöны Коми Республикаса государственнöй учреждениеяс – олысьяслы социальнöй отсöг сетан юкöнын государственнöй услугаяс сетан шöринъяс (водзö – государственнöй услугаяс сетан шöринъяс) тайö шуöм дорö 5 №-а содтöд серти форма кузя.

Учётнöй талонсö сетöны государственнöй услугаяс сетан шöринъясöн гражданинлöн олан места (волан места) кузя, кодлöн эм мунан донысь 50 прöчент мынтысьны право, (водзö – гражданин), сiйöс босьтны шыöдчöм лунö документъяс, кутшöмъяс эскöдöны, мый сiйö пырö тайö шуöм дорö 3 №-а да 4 №-а содтöдъясын индöм гражданалöн категория лыдысь öтиö, а сiдзжö паспорт вылö подуласьöмöн (сэтшöм случай дырйи, кор гражданин нимсянь сетö морт, кодi лоö сiйöс петкöдлысьöн, сэки содтöд сетсьö петкöдлысьлöн паспорт да документ, кодi эскöдö лöсялана уджмогъяссö).»;

2) 4 пунктса 1 подпункт гижны тадзи:

«1) сетöны новлöдлöм кузя реестр отчётнöй тöлысь бöрся тöлысьлöн 15 лунöдз, гражданалысь категориясö индöмöн, кодъяслöн эм социальнöй отсöг вылö право, ветлан мындасö да мунан донысь 50 прöчент мынтысьöм кузя рöскодсö индöмöн;»;

3) 8 пункт гижны тадзи:

«8. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.»;

4) Торъя категория гражданалöн, кодъяслы социальнöй отсöгсö сетö Коми Республика, кодъяслы ветлысь-мунысьяслöн карбердса кöрт туй транспортöн мунöмысь сетсьö социальнöй отсöг, мый Коми Республика мутасын карбердса поездъясын да 150 км ылнаöдз ылi ветлана поездъяслöн öтувъя вагонъясын мунан донысь мынтöны 50 прöчент, лыддьöгын (шуöм дорö 4 №-а содтöд):

а) 1 пункт гижны тадзи:

«1. Уджвывса ветеранъяс:

а) кодъяслы колана ногöн урчитöма (индöма) «Россия Федерацияын уджалан пенсияяс йылысь» Федеральнöй оланпас серти пöрысьлун кузя уджалан пенсия, сы вылö видзöдтöг, дугдöма сiйö уджавны либö абу ;

б) кодъяс босьтöны пенсия мукöдтор вылö подуласьöмöн, мый артыштöма «Коми Республикаын йöзлы социальнöй отсöг сетöм йылысь» Коми Республикаса Оланпаслöн 11 статьяса 1 юкöнöн, либö кодъяс уджысь (службаысь) олöм чöж босьтöны сьöм, кор тырö арлыд, мый сетö «Россия Федерацияын уджвывса пенсияяс йылысь» Федеральнöй оланпас серти пöрысьлун кузя уджалан пенсия вылö право.»;

б) 8 пункт гижны тадзи:

«8. Военнöй службаса ветеранъяс арлыд тыртiгöн, мый сетö «Россия Федерацияын уджвывса пенсияяс йылысь» Федеральнöй оланпас серти пöрысьлун кузя уджалан пенсия вылö право, кодъяслöн эм «Военнöй службаса ветеран» эскöданпас.»;

5) шуöм дорö 5 №-а содтöдын «П.м. Коми Республикаса йöзлы отсöг сетан агентстволöн мутас орган» кывъяс вежны «П.м. Коми Республикаса государственнöй учреждениелöн – олысьяслы социальнöй отсöг сетан юкöнын государственнöй услугаяс сетан шöринлöн мутас орган» кывъясöн.

4. «Коми Республика мутасын торъя категория гражданаöс, кодъяслöн эм социальнöй отсöг вылö право, ветлысь-мунысьяслы автомашина транспорт (такси кындзи) транспорт услугаöн öткодя могмöдöм йылысь» Коми Республикаса Правительстволöн 2008 во öшым тöлысь 9 лунся 342 №-а шуöмын:

1) 2 пункт гижны тадзи:

«2. Социальнöй проезднöй билетöн ветлöдлыны право сетсьö Россия Федерацияса гражданалы, кодъяс олöны Коми Республика мутасын, кор найö (йöз, кодъяс лоöны найöс петкöдлысьясöн Россия Федерацияса законодательство серти) сетöны новлöдлысьлы документъяс, кутшöмъяс эскöдöны, мый найö пырöны гражданалöн категорияяс лыдысь öтиö, мый индöма тайö шуöм дорö 1 №-а да 2 №-а содтöдъясын (водзö - граждана).»;

2) 3 пунктса медводдза абзац гижны тадзи:

«3. Гражданалöн эм право босьтны öтиысь абу унджык социальнöй проезднöй билет став сикасысь, мый индöма тайö шуöмлöн 1 пунктса 1 да 2 подпунктъясын, олан места (волан места) кузя наöн (Россия Федерацияса законодательство серти найöс петкöдлысьясöн лоысь йöзöн) документ петкöдлöмöн, мый эскöдö социальнöй отсöг вылö правосö.»;

3) 4 пунктö содтыны татшöм абзац:

«Коми Республика мутасын олан места кузя социальнöй проезднöй билет ньöбöм могысь социальнöй проезднöй билетъясöн торъя вузасянiнъясын, мый йылысь юöрсö висьталöны олысьяслы районъяспытшса маршрутъяс вылын сёрнитчöмъяс, муниципальнöйкостса маршрутъяс вылын сёрнитчöмъяс серти, граждана петкöдлöны документ, мый эскöдö социальнöй отсöг вылö правосö, а сiдзжö паспорт (сэтшöм случай дырйи, кор гражданин нимсянь сетö морт, кодi лоö сiйöс петкöдлысьöн, сэки содтöд сетсьö петкöдлысьлöн паспорт да документ, кодi эскöдö лöсялана уджмогъяссö).»;

4) 10 пунктса 1 подпунктын:

а) «а» подпунктын «новлöдлысьöн» кыв бöрын содтыны «отчётнöй тöлысь бöрся тöлысьлöн 5 лунöдз,» кывъясöн;

б) «б» подпункт гижны тадзи:

«б) юöр маршрутъяс йылысь, мый кузя новлöдлöны гражданаöс социальнöй проезднöй билетъясöн, а сiдзжö документъяс, кутшöмъяс эскöдöны лöсялана маршрутъяс кузя мунан-локтан збыль донсö. Тайö юöрсö сетöны медводдза тöлысь бöрся, кор новлöдлысь нуö социальнöй проезднöй билетъяс кузя гражданаöс, тöлысьлöн 5-öд лунöдз. Кор лöсялана маршрутъяс кузя ветлысь-мунысьöс новлöдлöм вылö тарифъяс колана ногöн вежсьöны, сэки сетöны тöлысь бöрся, кор колана ногöн примитöма ветлысь-мунысьясöс новлöдлöм вылö тарифъяс вежöм йылысь решение, тöлысьлöн 5-öд лунöдз;»;

5) 15 пункт гижны тадзи:

«15. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю. Ромадановлы.»;

6) Торъя категория гражданалöн, кодъяслы социальнöй отсöгсö сетö Россия Федерация, кодъяслы сетсьö право мунны социальнöй проезднöй билетöн, лыддьöгын (тайö шуöм дорö 2 №-а содтöд):

а) 1 пункт гижны тадзи:

«1. Уджвывса ветеранъяс:

а) кодъяслы колана ногöн урчитöма (индöма) «Россия Федерацияын уджалан пенсияяс йылысь» Федеральнöй оланпас серти пöрысьлун кузя уджалан пенсия, сы вылö видзöдтöг, дугдöма сiйö уджавны либö абу;

б) кодъяс босьтöны пенсия мукöдтор вылö подуласьöмöн, мый артыштöма «Коми Республикаын йöзлы социальнöй отсöг сетöм йылысь» Коми Республикаса Оланпаслöн 11 статьяса 1 юкöнöн, либö кодъяс уджысь (службаысь) олöм чöж босьтöны сьöм, кор тырö арлыд, мый сетö «Россия Федерацияын уджвывса пенсияяс йылысь» Федеральнöй оланпас серти пöрысьлун кузя уджалан пенсия вылö право.»;

б) 9 пункт гижны тадзи:

«9. Военнöй службаса ветеранъяс арлыд тыртiгöн, мый сетö «Россия Федерацияын уджвывса пенсияяс йылысь» Федеральнöй оланпас серти пöрысьлун кузя уджалан пенсия вылö право, кодъяслöн эм «Военнöй службаса ветеран» эскöданпас.».

Вуджöдiс Кузнецова Н.А., 11 980 пас